Żagħżugħ ta' 16-il sena jsofri ġrieħi serji wara li waqa' mal-erba' sulari fis-Swieqi Sirjan ta' 16-il sena sofra ġrieħi serji f'inċident li sar ilbieraħ f'sit ta' kostruzzjoni. Il-Pulizija ġiet infurmata għall-ħabta tal-11:30 a.m, li persuna waqgħet mal-erba' sulari fi Triq il-Qratas, is-Swieqi. Minn investigazzjoni preliminari rriżulta li ż- żagħżugħ kien qiegħed jaħdem f'sit ta' kostruzzjoni fir-raba' sular u waqa'. Tim mediku ssejjaħ fuq il-post biex jagħti l-ewwel assistenza, ittieħed l-Isptar Mater Dei b'ambulanza u ġie ċċertifikat li qed isofri minn ġrieħi serji. Il-Maġistrat tal-Għassa Dr Charmaine Galea LL.D qiegħda tmexxi inkjesta. L-investigazzjonijiet tal-Pulizija tad-Distrett għadhom għaddejjin.